पूर्व मेयर निगम कार्यालय के बाहर छोड़ेंगे भैंस, सूअर और मुर्गे
पानीपत | शहरके रिहायशी क्षेत्र और सेक्टर तक में भैंस डेयरी हैं। सूअर घूमते हैं और जगह-जगह मास की दुकानें खली हैं। नगर निगम हाउस बैठकों में कई बार मुद्दा उठने और लोगों की शिकायतों के बाद भी समाधान नहीं हुआ है। पूर्व मेयर भूपेंद्र सिंह बुधवार को इसको लेकर नगर निगम कार्यालय के बाहर भैंस, सूअर और मुर्गे लेकर जाएंगे। उन्होंने बताया कि निगम अधिकारी शहर से बाहर पशु डेयरी नहीं निकाल पाए हैं। गरीब परिवारों को सुअर के बाड़े बनाने के लिए सौ-सौ गज के प्लाट दे और शहर से बाहर व्यवस्था करे। उनके वार्ड में सेक्टर तक में सूअर घूमते हैं। इससे बीमारियां फैलती हैं। निगम को आइना दिखाने के लिए कार्यालय के बाहर ही इन पशुओं को ले जाया जाएगा।
hin_Deva hin_Deva